23 ሰነ 2019 ምንጪ ስእሊ, ETV ትማሊ ብቕንጸላ ህይወቱ ዝሰኣነ፡ ኢታማጆር ሹም ጀነራል ሰዓረ መኮነን፡ ናብ ቃልሲ ህወሓት ካብ ዝጽምበር ጀሚሩ ሙሉእ ህይወቱ ኣብ ወተሃደራዊ ኣገልጋሎት ኣሕሊፉ። እዋን ቑልዕነት። ኣብ ክልል ትግራይ ሽረ እንዳባጉና ተወሊዱ ትምህርቱ'ውን ኣብኡ ይከታተል ነይሩ። ህወሓት ምስ ተመስረተ ድሕሪ ክልተ ዓመት ድማ ትምህርቱ ኣቋሪጹ ወዲ 17 ዓመት ምስ ኮነ ኣብ 1968 ኣቆቓጽራ ግእዝ ናብቲ ቃልሲ ተጸምቢሩ። ሻዱሻይ ወራር ወይ ድማ ወራር ቀይሕ ኮኾብ እናተብሃለ ዝጽዋዕ ንምምካት መራሒ በጦሎኒ ኾይኑ ናብ ኤርትራ ኣምሪሑ ምስ ተጋደልቲ ህግሓኤ ንሓደ ዓመት ዝኣክል ጅግንነት ፈጺሙ ከም ዝተመልሰ ብጾቱ ይገልጹ። ኢታ ማጆር ሹም ጀነራል ሰዓረ ከም ዝተቐትለ ተሓቢሩ ኣብ ክልል ኣምሓራ 'ፈተነ ዕልዋ' ተኻይዱ፡ ጀነራል ሰዓረ ብጥይት ተወጊኡ ኦፕሬሽን ሰርዶ ብርክት ዝበሉ ተጋደልቲ ብጻምእ ማይ ዝሃለቕሉ፤ ካብቶም ኣብ ታሪኽ ቃልሲ ህወሓት ፈተንቲ ዝበሃሉ ኣጋጣሚታት ከም ዝኾኑ ይዝረብ። ጀነራል ሰዓረ ብህይወት ካብ ዝተረፉ ውሑዳት ሓደ እዩ። ቀጺሉ ድማ ኣብ ደብረ ታቦር ብፍላይ ካብ 1980 ኣቆጻጽራ ጀሚሩ ንክልተ ዓመት ኣብ ዝተኻየደ ውግእ ዓብይ እጃም ከም ዝተጻወተ ይዝረብ። ኣብቲ እዋን መራሒ ብርጌድ ነይሩ። ድሕሪ ውድቀት ደርጊ ኣብ ኣጋ ምዝዛም ቃልሲ ክሳብ መራሒ ክፍለ ሰራዊት በጺሑ። ካብኡ ድማ ብፍላይ ኣብ ምብራቕ ኢትዮጵያ ላዕለዋይ ወተሃደራዊ መራሒ ኾይኑ ቀጺሉ። ምስ ኤርትራ ኣብ ዝተኻየደ ውግእ ድማ፡ ኣብ ግንባር ቡሬ ላዕለዋይ ኣዛዚ ኮይኑ መሪሑ። ኣብ 2004 ኣቆጻጽራ ግእዝ ምክልኻል ሃገር ከም ብሓድሽ ኣብ ተወደበሉ፡ ጠቕላላ ምክልኻል ሃገር ኣብ ክልተ እዚ ምስ ተኸፈለ፤ ጀነራል ሰዓረ ናይቲ ሓደ እዚ ኣዛዚ ኮይኑ። ካብኡ ድማ ምክልኻል ሃገር ኢትዮጵያ ኣብ ኣርባዕተ እዚ ምስ ተወደበ፡ ንውሕ ንዝበለ እዋን ዶብ ኢትዮ-ኤርትራ ኣብ ምኽባር ዝጸንሐ ሰሜን እዚ ኣዛዚ ኾይኑ ጸኒሑ። ቅድሚ ኣርባዕተ ዓመታት ድማ ካብዚ ቦትኡ ተላዒሉ ሓላፊ ዋና ክፍሊ ስልጠና ምክልኻል ሃገር ኮይኑ። ኣብ ዝሓለፈ ዓመት ዶክተር ኣብይ ኣሕመድ፡ ናብ ስልጣን ምስ መጽአ ብርክት ዝበሉ ወተሃደራውን ፖለቲካውን አመራርሓን ተጋደልትን ህወሓት ነበርን ካብ ላዕለዋይ ሓላፍነት ኣብ ዝተኣለይሉ፡ ኢታማጆር ሹም ጀነራል ሳሞራ የኑስ'ውን ካብ መንጎ እዚኦም ኮይኑ፡ ጀነራል ሰዓረ፡ ክሳብ ትማሊ ብቕንጸላ ህይወቱ ዝስእን ንጀነራል ሳሞራ የኑስ ተኪኡ ኢታማጆር ሹም ምክልካል ሃገር ኾይኑ ኣገልጊሉ። "ሓየሎም ይሙት" ካልኦት ነባራት ተጋደልቲ ከም ዝብሉዎ ድማ፡ ጀነራል ሰዓረ ናይ ጀነራል ሓየሎም ምሒር ፈታውን ዓርክን እዩ ነይሩ። ኣብ ዝተፈላለዩ ዓውደ ውግኣት ብሓባር ከም ዝተሳተፉን ፍሉይ ቅርበት ከም ዝነበሮምን ድማ ይዛረቡ። ካብዚ ቅርበቶም ሓሊፉ ጀነራል ሓየሎም ምስ ተቐትለ፡ ጀነራል ሰዓረ መኮነን ብስሙ "ሓየሎም ይሙት" እናበለ ይምሕል ነይሩ። መብዛሕትኡ ባህሪኡ ድማ ምስ ሓየሎም ዝመሳሰልን ብቐሊሉ ምስ ሰብ ዝረዳዳእን፤ ርህሩህን ተፈታዊ ጅግናን ከም ዝነበረ ብቐረባ ዝፈልጡዎ ብጾቱ ይዛረቡ። ጀነራል ሰዓረ፡ በዓል ሓዳር ኮይኑ ካብ መቓልስቱን ብዓልቲ ቤቱን ክልተ ውሉድ ኣለዉዎ። እታ በኹሪ ውላዱ፡ ኣብ በረኻ ኣብ እዋን ቃልሲ ዝተወለደት እያ። እቲ ካልአይ ድሕሪ ዓወት ዝተወልደ ኮይኑ፡ ምስ ኦነግ ኣብ ዝተገብረ ውግእ ናይ ዝተሰወአ ዝፈትዎ ተጋዳላይ ስም፤ መዓሾ ክብል ጸዊዑዎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
